Pasi Lyytikäinen

Reijo Pasi Tapani Lyytikäinen (s. 2. lokakuuta 1975) on suomalainen säveltäjä. Hän opiskeli sävellystä Sibelius-Akatemiassa vuosina 1997–2005 opettajinaan Erkki Jokinen ja Paavo Heininen ja valmistui musiikin maisteriksi. Vuodesta 2007 hän on Akatemian jatko-opiskelija, ja hän on myös täydentänyt opintojaan useilla mestarikursseilla. Pasi Lyytikäinen on Pohjois-Savossa vuosittain pidettävän Pasimusic-festivaalin taiteellinen johtaja. Lyytikäinen on säveltäjänä laaja-alainen; hän on tuottanut niin kamarimusiikkia kuin näyttämö- ja vokaalimusiikkia. Teoksia ovat muun muassa Helsinkiin-ooppera, orkesterilaulusarja Seitsemän laulua Saila Susiluodon teksteihin ja Kuopiossa 2008 kantaesitetty ensimmäinen sinfonia. Lyytikäisen musiikkia on esitetty muun muassa Pariisissa, New Yorkissa, Chicagossa, Tokiossa, Lontoossa, Moskovassa, Shanghaissa ja Berliinissä. Leimallista Lyytikäisen musiikille on keskittynyt, usein pehmeästi dissonoiva harmonia, varioivien motiivien ja hahmojen idea sekä klassinen polyfoninen kirjoitustapa. Uudempia töitä luonnehtivat myös sointivärin korostuminen, karakterisoidut tekstuuripinnat, hälyelementin kontrollointi ja teatraaliset elementit. Näitä teoksia ovat muun muassa Les mobiles noirs (2007), konsertoiva teos Mitä meille (2007) harmonikalle ja sekakuorolle, jousikvartetto La Spada del sole (2008) sekä Pariton (2011) barytontriolle. Lyytikäinen on viime vuosina laajentanut toimintaansa myös esitystaiteen alueelle. Hän on muun muassa Corridor Groupin jäsen. Lyytikäinen on esitystaiteen hengessä säveltänyt myös teoksia konserteissa "lennosta", suoraan kirjoittaen musiikin lyhyessä ajassa ylös nuottipaperille ilman instrumenttien apua. Teokset on esitetty suoraan nuoteista, harjoittelematta, konsertin lopuksi. Tällaisia teoksia hän on säveltänyt muun muassa pianisti Kiril Kozlovskylle. Lyytikäiselle myönnettiin valtion viisivuotinen taiteilija-apuraha 2021. ==Teoksia== *Paletti (1999) sinfoniaorkesterille *Three faces (1999) Huilulle, tuuballe ja pianolle *Uni (2000) klarinetille ja pianolle *Rosso (2001) saksofonille ja pianolle *Helsinkiin (2003-2004) yksinäytöksinen ooppera. *Hetkinen (2004) miniatyyriooppera. Yhteistyöteos Atso Almilan ja Kirmo Lintisen kanssa. *Tumps! Stand Up -ooppera (2005). Yhteistyöteos Juha T. Koskisen ja Adam Vilagin kanssa. *Vuo (2005) harmonikalle *Seitsemän laulua (2005) sopraanolle ja sinfoniaorkesterille *Sanoitta (2006) sonaatti Es-klarinetille ja pianolle *Sinfonia (2006–2007) *Les mobiles noirs (Hämärät himmelit) (2007) sopraanolle, harpulle ja sellolle *Correntino (2007) fagotille ja pianolle *Jumpe! (2007) Variaatiosarja Van Halenin heviklassikosta Jump *Mitä meille (2007) harmonikalle ja sekakuorolle Arto Mellerin tekstiin *Promootiokantaatti (2007) solisteille ja orkesterille *La spada del sole (Auringonmiekka) (2008) jousikvartetille *Lauluja – Sånger (2009) sopraanolle ja pianolle Tua Forsströmin runoihin *Necto (2010) sinfoniselle puhallinorkesterille *Le Saxophone... (2011) oopperaperformanssi *Pariton (2011) barytontriolle *Helsinkiin-sarja (2011) solisteille ja orkesterille *Kamarivokaliisi (Chamber Vocalise) (2012) sopraanolle ja kamariyhtyeelle *Yli pellon kuivuneiden (2012) sopraanolle ja pianolle *Kohtaus kadulla (2012–2013) oopperaperformanssi *Jiän iänj (The Sound of Ice) (2013) harmonikalle *Tori (2014) oopperaperforanssi *Siinto (2017) sarja kamariorkesterille *Soite (2017) sinfonisille puhallinorkesterille *Mot alla fyra vindar (2017) laulusarja koloratuurisopraanolle ja huilulle Edith Södergranin runoihin *Lume (2017) sarja huiluorkesterille *Eräs Puijolla käynti (2017–2018) naiskuorosarja Minna Canthin novelliin perustuen *Sonidos de la Luz (2018) viululle ja pianolle *Taival (2019) kamariyhtyeelle *Tuulahdus (2019) puhallinorkesterille *Divine Lanterna (2019) klarinetille, harpulle ja lyömäsoittimille *Enkeli huusi armoitetulle (2019), sekakuorolle *Liikutus (2020) kamariorkesterille *Koronakevään sävellyspäiväkirja (2020) 43-osainen sarja eri kokoonpanoille *Der unveröffentlichte Film der Eva Braun (Eva Braunin esittämätön nauha) (2019–2020) monologiooppera Martina Núñezin librettoon *Trifonia (2021) trumpettiyhtyeelle ja patarummuille *Calamnius (2022–2023) ooppera *Sweet Septet (2023) kamariyhtyeelle *Tässä on lohtu (2023) sekakuorolle Henriikka Tavin runoon *Sulous (2023) nokkahuilulle ja kamariorkesterille == Lähteet == ==Aiheesta muualla== *Suomalaisen musiikin tiedotuskeskuksen internetsivu Pasi Lyytikäisestä *Fennica Gehrmanin internetsivu Pasi Lyytikäisestä *Pasi Lyytikäisen säveltäjäblogi *Pasimusic-festivaalin kotisivu *Livesävellys, elävää treeniä Luokka:Suomalaiset taidemusiikin säveltäjät Luokka:Vuonna 1975 syntyneet Luokka:Elävät henkilöt